มีก้อนตรงบริเวณขากรรไกรด้านขวามา3วันแล้วก่อนเกิดไปรักษารากฟันมาหลังรักษาวันแรกไม่มีอะไรเกิดขึ้นพอเข้าวันที่2ตื่นเช้าขึ้นมามีอาการบวดฟันอย่างรุนแรงแล้วมีการปวดกรามเวลากลืนอาหารเป็นไปได้ยากแล้วคลำๆดูบริเวณขาดรรไหรมีก้อนเนื้อเล็ก1ก้อนขยับได้กดแล้วไปม่เจ็บผมจะเป็นอะไรไหมครับ
สวัสดีค่ะ ก้อนเนื้อตรงบริเวณขากรรไกรที่คลำได้ อาจเป็น1. ต่อมน้ำเหลืองโต มักทำให้มีกดเจ็บ เคลื่อนที่ได้เล็กน้อย สาเหตุอาจเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ มีฝีที่รากฟัน มีแผลในปาก คอหอยหรือทอนซิลอักเสบ หูชั้นนอกอักเสบ เป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3. ก้อนซีสต์ไขมันใต้ผิวหนัง ลักษณะของก้อนเวลาคลำจะนิ่ม ขยับได้เล็กน้อย กดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนเนื้องอกไขมัน ก้อนเนื้องอกหลอดเลือด เป็นต้น5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย มะเร็งต่อมน้ำลาย6. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยหากมีปัญหาในช่องปากอยู่ คือมีฟันผุอยู่ ก้อนที่อยู่บริเวณขากรรไกร ก็น่าจะเป็นต่อมน้ำเหลืองที่โตได้ ซึ่งหากปัญหาในช่องปากยังไม่หาย ต่อมน้ำเหลืองก็จะยังคงไม่ยุบหายไปค่ะ ดังนั้น หากก้อนไม่ได้โตขึ้น ไม่มีไข้ ไม่เจ็บไม่ปวด ก็ให้สังเกตอาการไปก่อนได้ และควรรอรักษารากฟันให้หายก่อน ซึ่งหลังจากนั้น ต่อมน้ำเหลืองก็น่าจะค่อยๆ ยุบลงจนหายไปเองค่ะ แต่หากก้อนโตขึ้น หรือมีขนาดเพิ่มมากขึ้น หรือมีอาการอื่นๆ ร่วมด้วย โดยเฉพาะอาการมีไข้และเบื่ออาหาร แนะนำควรไปพบแพทย์เพื่อตรวจค่ะสำหรับอาการปวดฟันหลังจากที่ไปรักษารากฟันมา เป็นอาการที่สามารถพบได้ โดยจะปวดมากในช่วง 1-2 วันแรก หลังจากนั้น จะค่อยๆ ลดลงจนหายไปเอง ดังนั้น แนะนำให้สังเกตอาการไปก่อนอีก 1-2 วัน หากปวดยังคงเป็นมากขึ้น ไม่หายไป แนะนำให้กลับไปพบทันตแทพย์ที่รักษาค่ะ ในเบื้องต้น ก็ให้ทานยาลดปวดและยาอื่นๆ ที่ทันตแพทย์จ่ายมาให้ค่ะ